ҚАЗАҚСТАН РЕСПУБЛИКАСЫ МӘДЕНИЕТ ЖӘНЕ СПОРТ МИНИСТРЛІГІ МӘДЕНИЕТ КОМИТЕТІНІҢ «ЕЖЕЛГІ ТАРАЗ ЕСКЕРТКІШТЕРІ» МЕМЛЕКЕТТІК ТАРИХИ-МӘДЕНИ

МУЗЕЙ-ҚОРЫҒЫ

МИНИСТЕРСТВО КУЛЬТУРЫ И СПОРТА РЕСПУБЛИКИ КАЗАХСТАН ГОСУДАРСТВЕННЫЙ ИСТОРИКО- КУЛЬТУРНЫЙ МУЗЕЙ-ЗАПОВЕДНИК «ЕЖЕЛГІ ТАРАЗ ЕСКЕРТКІШТЕРІ»

# «ҰЛЫ ЖІБЕК ЖОЛЫНЫҢ ХАЛЫҚАРАЛЫҚ ҚАРЫМ- ҚАТЫНАСТЫ ДАМЫТУДАҒЫ РӨЛІ»

**Халықаралық ғылыми-тәжірибелік конференция**

# «РОЛЬ ВЕЛИКОГО ШЕЛКОВОГО ПУТИ В РАЗВИТИИ МЕЖДУНАРОДНЫХ ОТНОШЕНИЙ»

**Международная научно-теоретическая конференция**

# «THE ROLE OF THE GREAT SILK ROAD IN THE DEVELOPMENT OF INTERNATIONAL RELATIONS»

**International Scientific and theoretical Conference**

# Тараз 2022

1

Баспаға «Ежелгі Тараз ескерткіштері» мемлекеттік тарихи-мәдени музей- қорығының Ғылыми кеңесі ұсынған

## Жалпы редакциясын басқарған:

«Ежелгі Тараз ескерткіштері» мемлекеттік тарихи-мәдени музей- қорығының директоры Н.Бықыбаев

## Редакция алқасы:

Алимжанова Ғ.Ж.– «Ежелгі Тараз ескерткіштері» музей-қорығы директо- рының ғылыми зерттеу және ескерткіштерді қорғау жөніндегі орынбасары; Байтұрсынова Л.Е.– «Ежелгі Тараз ескерткіштері» музей-қорығы, “Ғылыми- зерттеу және ескерткіштерді қорғау” бөлімінің меңгерушісі;

Тілепалдиева Л.Т.–“Ғылыми-зерттеу және ескерткіштерді қорғау” бөлімінің ғылыми-қызметкері;

Шаизхан Ұ.Ш. –“Ғылыми-зерттеу және ескерткіштерді қорғау” бөлімінің кіші ғылыми қызметкері;

Қамбар Г.Ү.–“Ғылыми-зерттеу және ескерткіштерді қорғау” бөлімінің тарихшы-археологы;

«Ұлы Жібек жолының халықаралық қарым-қатынасты дамытудағы рөлі» Халықаралық ғылыми-практикалық конференция материалдары.

15 сәуір 2022 жыл. Тараз қаласы «Ежелгі Тараз ескерткіштері» мемлекеттік тарихи-мәдени музей-қорығы, 2022.-155 б.

Бұл ғылыми жинаққа отандық және шетелдік ғалымдарының Ұлы Жібек жолы бойында орналасқан қалалардың әлемдік мәдениетке қосқан үлесі, орны мен рөліне қатысты жаңа көзқарастағы зерттеулері топтастырылған. Сонымен қатар, музей саласын дамытуға байланысты да бірқатар теориялық мәселелер сөз болды.

Жинақ жоғары оқу орнында білім алушыларға, магистранттарға, тарихшыларға, философтарға, әдебиетшілерге және дінтанушыларға арнал- ған. Ғылыми әдебиет ретінде жоғары оқу орындарына, ғылыми зерттеу институттары мен орталықтарға, музей мекемелеріне ұсынылады.

## Искаков Айдар Шарханұлы,

«Ұлытау» ұлттық тарихи-мәдени және табиғи қорық-мұражайының және «Жезді кентіндегі Мәкен Төрегелдин атындағы тау – кен және балқыту ісі тарихы музейінің» аға ғылыми қызметкері

[Iskakov.aydar@list.ru](https://e.mail.ru/compose?To=Iskakov.aydar%40list.ru)

## «ЖОШЫ КЕШЕНІ: АРХЕОЛОГИЯЛЫҚ ЗЕРТТЕУЛЕР НЕГІЗІНДЕ ТУРИЗМДІ ДАМЫТУ МӘСЕЛЕЛЕРІ»

Ұлытау өңірінде Алтын Орда дәуірі және басқа өңірдің белгілі республикалық, жергілікті маңызға ие тарихи-мәдени, сәулет ескеткіштерін, көне заманнан қазіргі кезеңге дейінгі ескерткіштердің шоғырлануы Орталық Қазақстандағы ең тартымды туристік бағыт және ғылым мен зерттеу қызметін дамытудың тірек орталығы болуы мүмкін. Ұлы Ұлыс немесе Алтын Орда деген атаумен танымал іргелі елдің негізін қалаған Жошы ханның кесенесі де осында орналасқан. Мемлекет басшысы Қасым-Жомарт Кемелұлы Тоқаев «Ұлытау-2019» халықаралық туристік форумында Жошы ханның кесенесін мәдени-туризм нысанына айналдыру қажеттігі туралы айтқан болатын. Бүгінде Алтын Орда дәуірінің тарихи ескерткіштеріне бай Ұлытау өңірі туристік картаның ТОП-50 нысанына еніп отыр. Осы игі бастаманың аясында облысымызда бірқатар нақты іс-шаралар ұйымдастырылып, іске асырылып жатыр.

Ескерткіштер жайлы тың деректер алу мақсатында ғылыми- сараптамалық жұмыстар қолға алынды. Сонымен қатар, ескерткіштерді кең насихаттау мақсатында деректі фильмдер мен ғылыми-танымдық басылым дайындалып, көпшіліктің назарына ұсынылды. Ұлытау тарихи-мәдени оазисына туристердің қолжетімділігін арттыру мақсатында бірқатар инфрақұрылымдық жобаларды жүзеге асыру көзделіп отыр. Ұлытау тауында визит орталығы ашылды. Оның іске асырылуы келушілерге көрікті жерлер, туристік бағыттар мен мұражайлар бойынша экскурсиялар туралы ақпаратты қамтитын туристік қызметтер кешенін ұсынуға мүмкіндік береді.

Қазіргі уақытта Ұлытау ауданында 337 астам әр түрлі кезең бойынша тарих және сәулет ескерткіштері анықталған. Мұражай-қорық аумағында Алашахан, Жошыхан кесенелері, Хан Ордасы, Аяққамыр және Басқамыр қалашықтары үңгір жартастарға салынған суреттер Теректі әулие, Тамды және Байқоңырда бар, тағы басқа да көптеген тарихи дәуірлердің объектілері кездеседі.

Жергілікті халықтың арасында жылқы өсірудің ежелгі дәстүрлері әлі күнге дейін сақталған, халықтық қолөнер мен фольклор кең таралған.

«Ұлытау» қорығы өзінің ерекше флорасы және фаунасымен танымал.

Ұлытау аумағында өсімдіктердің 617 түрі анықталды, олардың 90 түрі дәрілік болып саналады. [1]

«Ұлытау» ұлттық тарихи-мәдени және табиғи қорық-мұражайдың негізгі қызметі өлкеміздегі тарихи-мәдени мұраны анықтау, есепке алу, қорғау, сақтау және зерттеу мен насихаттау. Сондай-ақ, ескерткіштерді пайдаланудың жай-күйі мен оларды күтіп ұстау тәртібіне, ескерткіштерді жөндеп, қалпына келтіру жұмыстарына мемлекеттік бақылауды, оларды сақтау мен пайдалану ережелерінің сақталуын қамтамасыз етуді жүзеге асырады.

Қазақстандағы мұражай ісі мен туризмнің дамуы, соңғы жылдары республикамыздағы әлемдік мұражайтану мен туризм саласындағы көптеген тенденциялар мемлекет назарынан тыс қалған жоқ. Бұл көбінесе қорғалатын табиғи аумақтардағы мұражайларды дамыту сияқты бағыттарға қатысты.

Қазақстан Респбуликасының Президенті Қасымжомарт Кемелұлының Ұлытауға жерінде киелі туризмді дамытуды ынталандыру және тарихи- мәдени нысандарға туристік қызығушылықты арттыру мақсатында Қарағанды облысының Ұлытау ауданында «Жошы хан» тарихи-мәдени кешенін» ашылды.

Бұл кешенде тарихи-мәдени мұралардың болуы өңір мүмкіндіктерін толық көлемде пайдалануға, сол сияқты, туристік ағынды арттыруға мүмкіндік береді, сонымен қатар Жошы кесенесінің қасындағы Жошы ұлысының кезеңіне жататын археологиялық ескерткіштерге де зерттеу жұмыстары өз жалғасын таппақ. Жошы кешені бірегей ортағасыр ескерткіштері шоғырланған жерлердің бірі.

Жошы хан ескерткіші туралы алғашқы жазба деректер ХVI ғасырдағы

«Шараф-наме-йи шахи» атты Хафиз Таныш Бұхари шығармасында кездеседі. 1582 жылғы бұхар билеушісі II Абдулла-ханның Ұлытауға жорығында мавзолей туралы айтылады. [2]

Мазарда алғашқы археологиялық зерттеулер 1946-1947 жылдары жүргізілді. Ескерткішті зерттеуде археологтар Ә.Марғұлан, Г.И. Пацевичь, М.Левинсон қатысты. Келесі кезеңдерде, 1973 жылы Қазақ КСР Мәдениет министірлігі ұйымдастырған Орталық Қазақстан археологиялық экспедициясы (Сембин М.К., Маманбаев М., Нұрқабаев М.С.) барысында зерттеліп, тарихи анықтама жасалған. 1992 жылы Ж.Смаилов жетекшілігімен құрылған Жезқазған қаласының археологиялық экспедициясы, Жошы хан кесенесінде қазба жұмыстары жүргізілді.

Жошы хан мазарының қасында кешенді археологиялық зерттеулер 1997-1998 жылдары Жезқазған археологиялық экспедициясы Ж.Смаиыловтың жетекшілігімен жүргізілді. Кешен некропольден және

қалашықтан құралады. Қазба жұмыстарының барысында Жошы ұлысының кезеңіне жататын тұрғын үйлердің қалдықтары, екі мазар, қыш күйдіретін пеш орындары аршылды. Тұрғын үйдің жылыту жүйесі; тандыр пештер анықталды, диірмен және астық сақтайтын қойма табылды. Археологиялық қазба жұмыстарының барысында үйлерден қыш ыдыстың бөлшектері, қазан сынықтары, соқы ұштары, диірмен тасы секілді археологиялық бұйымдар табылды. (Смаилов Ж.Е., Отан тарихи. 2/2002, с. 91)

Жошы хан күмбезі – Жезқазған қаласынан солтүстік шығысқа қарай 50 шақырым жерде, Кеңгір өзенінің жағасында орналасқан көне архитектуралық ескерткіш. Күмбезде сақталған таңбаларға қарағанда, оны салуға Жошы бағынған тайпалардың бәрі (оғыз, арғын, қыпшақ, керей, найман, қоңырат, қаңлы, т.б.) қатысқан. Тарихи дәстүр бойынша күмбезді қайтыс болған кісінің жылдық асын беруден бұрынырақ жасайтын болған. Соған қарағанда 1227 жылы қайтыс болған Жошыға 1228 жылы күмбез тұрғызылған болуы керек. Жошы хан порталды-күмбезді құрылыстар қатарына жатады. Жобасы тік бұрышты. Құрылыс материалдары – күйдірілген кірпіш, ғаныш, әк. Жобаның аумағы 9,55-7,25 метр. Көзге айрықша түсетін нәрсе – салтанатты портал. Оның маңдай алдына сүйір арқа түрінде шығарып, екі жақ босағасын үстіңгі салмақты еркін көтеріп тұру үшін мейлінше берік етіп тұрғызған. Портал жақтауларын өрнекті кірпішпен безендіріп, киіз үйдің басқұрына ұқсатқан. Өрнекке пайдаланылған тақта кірпіштердің ауданы 45х45 сантиметр. Бұл кірпіштерде өрнекпен бірге жазу да болған. 1911 жылы Атбасар уезін билеген бір ұлық өрнекті кірпіштерді сындырып алып, музейге жібереді. Қазір кірпіштердің кейбір сынықтары ғана сақталған. Порталдың жоғарғы жиегін парапед тәріздендіріп, астынан қалақ кірпіштен фриз тартқан. Ежелгі құрылыс әдісінің бірі – күмбез орнату. Ол Жошы хан күмбезінде тамаша шешімін тапқан. Қабырғаның іш жағынан сөрелеп шығарған белдеулердің үстінен екі қабатты зәулім күмбез орнатқан. Ішкі күмбездің (биіктігі 7 метр) салмағын «жалған еңсе» шығару тәсілімен белдеулерге жайса, сыртқы күмбезді (биіктігі 8 метр) он алты барабанға отырғызған. Ішкі күмбезден шығарылған түнік сыртқы күмбезді орнатқан кезде жабылып қалған. Жарық кесененің екі жақ бүйірінен, барабанның астынан шығарылған терезелерден (35х35 сантиметр) түседі. Күмбез бедерлі қалақ кірпіштермен әшекейленген. Күмбезді көп қырлы барабанға орнату – оғыз, қыпшақ тайпаларға тән тәсіл. Ішкі қабырғаларында таңбадан басқа ешбір әшекей жоқ. Еденіне қалақ кірпіштер төселген.

Күмбезді қазу жұмысы кезеңінде екі қабір табылды. Қабір қабырғаларын үлкен кірпіштен өріп, астына жұқа тақша кірпіш төсеген. Бірінші қабір күмбездің күншығыс іргесіне (ұзындығы 2,2 метр, ені 70 сантиметр, тереңдігі

1,2 метр) орналасқан. Қабір ішінен тақтай табытқа жерленген адамның сүйегі шықты. Сүйектің оң қолы жоқ екендігі анықталды. Оның үстіне қабір ішінен салтанатты киім жұрнақтары, қызыл сафиян етіктің қалдығы, тұт жібегінің шіріп жатқан сілемдері, аң сүйектері мен түйенің бас сүйегі, темір қарудың сынықтары табылды. Бұл «Жошыны аң аулап жүргенде құланның айғыры шайнап өлтірді» деген халық аңызына үндес келеді. Халық аңызында

«Жошының тек бір қолын тауып қойған», кейде «бір шынашағын ғана тапқан» деген әртүрлі жорамалдар бар. Екінші қабір Жошының үлкен бәйбішесі (Керей хандығының билеушісі Тоғырыл ханның інісінің қызы) Бектумыштікі болуы тиіс. Қабір астына төселген қалақ кірпіштерде араб әрпімен «ықпал» деген сөз бірнеше қайтара жазылған. Жошы хан күмбезі республикалық маңызы бар тарихи және мәдениет ескерткіштерінің мемлекеттік тізіміне енгізілген. 1999 жылдан Жошы хан күмбезіне қалпына келтіру жұмыстары жүргізілуде.

Жошы хан мазарының бүліне бастағандығы жөнінде алғашқы деректі геодезист Ю.А. Шмидт жазған.

Өткен ғасырдың соңында жергілікті халықтың айтуы бойынша мазардың алдынғы жағындағы көк жолақ болған. Осы төрткүл жолақта жазу болады екен. Сол жазуды 1911 жылы Атбасар уезі Далалық өлкенін генерал- губернаторына көрсету үшін қопарып алған. Бұл жазулы кірпіштің қазіргі тағдыры белгісіз. Жергілікті тұрғындардың айтуынша 1927 жылы Шоң деген біреу қазына іздеп мазардың ішінде 2 қабірді қазған. Бір қабірде жерленген адамның бас сүйегінің үстіңгі жағымен, оң қолының жоқ екендігі анықталған.[3]

Жошы кешенінде әр-түрлі кезеңнің ескерткіштері шоғырланғандықтан, қазіргі таңда кешенді зерттеу жұмыстарын жалғастыру қажет. Анықталған ескерткіштерді зерттеу, жаңа жәдігерлермен және материалдармен мұражай қорын толықтыруға болады. Сонымен қатар зерттелген ескерткіштерді музеефикация жасау туристердің көптеп тартылуына серпін береді.

Жошы хан кесенесінің жанындағы, ашық аспан астындағы Мұражайының туристік инфрақұрылым жүйесіндегі көшпенділердің танымдық, білім беру және ғылыми-зерттеу орталығының қызметі, қару- жарақ құралдарын зерттеу мен қайта құруға, көшпелілердің әскери өнерінің элементтерін үйретуге (қашықтықтан қарудан оқ атуға және көшпелілердің жақын айқас жүргізу техникасына үйрету, атқа міну), музыкалық өнерге және көшпелілердің фольклорын зерттеп (ұлттық музыкалық аспаптарда ойнауға) машықтануға мүмкіндік береді.[4]

Қазақстанның туристік инфрақұрылымы жүйесінде ашық аспан астында мұражайларды құру өзектілігі мен қажеттілігі даусыз, өйткені бүгінгі таңда,

адам болмысының барлық салаларында басым болған, өркениеттің жаңа формаларының негізінде күнделікті өмірде жоғалып бара жатқан, дәстүрлі мәдениетті сақтау мәселесі оның материалдық құрамдас бөлігі болып отыр, ал Ұлытау аймағы Қазақстанның туристер тарту картасының алдыңғы қатарына енетіні болашақ ұрпақ үшін жасалатын жақсы қадамдардың бірі болып табылады.

## Әдебиеттер тізімі

1. «Ұлытау» ұлттық тарихи-мәдени және табиғи қорық-мұражайы [Электронды ресурс]//.Мұражай туралы. URL: <http://ulytaureserve.kz/ru/o-muzee>
2. Материалы по истории Казахских ханств XV-XVIII веков. Алма-Ата 1968г. С.227
3. Ә.Х.Марғұлан. Археологические разведки в бассейне реки Сарысу. Вестник АН КазССР, 1947,№7.
4. «Ұлытау-2019″ халықаралық туристік форумы

# МАЗМҰНЫ

Бықыбаев Н.Д. *Алғы сөз* 3

Хушваков Н.О. *Согдиана и ее роль в развитии Великого Шелкового*

*пути* 5

Оразымбетова Б.К. *Шелк и специи Великого Шелкового пути в*

*современном контексте* 14

Ибайдуллаев Х. *Гора Сулейман-ТОО как объект Всемирного наследия* 27

Петров П.Н. *Новый монетный двор конца ХІІІ века близ Тараза* 30

Абдулла Г. *Көшпелілердің Жібек жолының дамуына қосқан үлесі*

*және оның жаһандануға әсері* 36

Ақымбек Е.Ш., Шагирбаев М.С. *Шығыс жіңішке төрткүлі* 46

Алимжанова Г.Ж. *Направления деятельности музея-заповедника*

*«Ежелгі Тараз ескерткіштері» по сохранению и популяризации*

*культурного наследия* 56

Талеев Д.Ә. *Ұлы Жібек жолы Қазақстан тарихында: өткені, бүгіні*

*және келешегі* 66

Нұрмақсұтов Қ.М. *Ұлы Жібек жолы бойындағы ЮНЕСКО ның Бүкіләлемдік мұралар тізіміне енген «Таңбалы» тарихи-мәдени*

*ескерткіштерінің сақталуы мен насихатталуы* 71

Искаков А.Ш. *Жошы кешені:археологиялық зерттеулер негізінде*

*туризмді дамыту мәселелері* 75

Устаев Б.Р. *Атлах қаласы немесе тас сынығындағы Атлах жазуы* 80

Жүзбаева Г.Н. Ұ*лы Жібек жолында орналасқан құнды тарихи-мәдени ескерткіш Қожа Ахмет Яссауи кесенесі жайында және музей*

*ретіндегі қызметі* 85

Д.Сүйіндікқызы *Ұлы Жібек жолы бойындағы Түркістан және*

*қаланың дамуы* 90

Кенжебекова Р. *Ұлы Жібек жолы: шығыс пен батыс қарым- қатынасы* 97

Асылжан Д. *Тараз қаласында Византия елшісін қабылдаған Естеми*

*қаған ба, әлде Мұқан қағанба?* 104

Салходжаев. С. *Великий шелковый путь - мост между востоком и западом* 111

Тілепалдиева. Л.Т. Ортағасырлық Ақтөбе (Баласағұн) қаласы 118

Байтұрсынова Л.Е *Ұлы Жібек жолы бойындағы Құлан қалашығы* 130

Шаизхан Ұ.Ш. *Қостөбе -Талас өңіріндегі қала мәдениетінің озық*

*үлгісі* 134

Жарылқапова А.Г. *Ұлы жібек жолы және оның тарихи маңызы* 139

Қамбар Г.Ү. *Тарихы тастан қаланған-Ақыртас кешені* 148

153

154

Ғылыми басылым

«ҰЛЫ ЖІБЕК ЖОЛЫНЫҢ ХАЛЫҚАРАЛЫҚ ҚАРЫМ-ҚАТЫНАСТЫ ДАМЫТУДАҒЫ РӨЛІ»

Халықаралық ғылыми-тәжірибелік конференция МАТЕРИАЛДАРЫ 15 сәуір 2022 жыл